CELEX: 62015CN0286
Language: el
Date: 2015-06-12 00:00:00
Title: Υπόθεση C-286/15: Αίτηση προδικαστικής αποφάσεως την οποία υπέβαλε το Augstākā tiesa (Λεττονία) στις 12 Ιουνίου 2015 — SIA «Latvijas propāna gāze» κατά Valsts ieņēmumu dienests

20150731049616802015/C 270/232862015CJC27020150817EL01ELINFO_JUDICIAL20150612181921Υπόθεση C-286/15: Αίτηση προδικαστικής αποφάσεως την οποία υπέβαλε το Augstākā tiesa (Λεττονία) στις 12 Ιουνίου 2015 — SIA «Latvijas propāna gāze» κατά Valsts ieņēmumu dienests
 ---documentbreak--- C2702015EL1810120150612EL0023181192Αίτηση προδικαστικής αποφάσεως την οποία υπέβαλε το Augstākā tiesa (Λεττονία) στις 12 Ιουνίου 2015 — SIA «Latvijas propāna gāze» κατά Valsts ieņēmumu dienests
   (Υπόθεση C-286/15)2015/C 270/23Γλώσσα διαδικασίας: η λεττονική
      Αιτούν δικαστήριο
   
   Augstākā tiesa
   
      Διάδικοι στην υπόθεση της κύριας δίκης
   
   
      Αναιρεσείουσα: SIA «Latvijas propāna gāze»
   
      Αναιρεσίβλητη: Valsts ieņēmumu dienests
   
      Προδικαστικά ερωτήματα
   
   
            1)
         
         
            Έχουν οι γενικοί ερμηνευτικοί κανόνες 2, στοιχείο β', και 3, στοιχείο β', που περιέχονται στον κανονισμό (ΕΚ) 1031/2008 (
                  1
               ) της Επιτροπής, της 19ης Σεπτεμβρίου 2008, για τροποποίηση του παραρτήματος I του κανονισμού (ΕOK) 2658/87, και στον κανονισμό (ΕΚ) 948/2009 (
                  2
               ) της Επιτροπής, της 30ής Σεπτεμβρίου 2009, περί τροποποίησης του παραρτήματος I του κανονισμού (ΕΟΚ) 2658/87, την έννοια ότι, εάν ο ουσιώδης χαρακτήρας του εμπορεύματος (υγροποιημένο αέριο πετρελαίου) καθορίζεται από όλα τα συστατικά του αέριου μείγματος στο σύνολό του και δεν μπορεί να προσδιορισθεί χωριστά κανένα συστατικό του εμπορεύματος ως γνώρισμα που προσδίδει στο εν λόγω αέριο τον ουσιώδη χαρακτήρα του, πρέπει να θεωρηθεί ότι το γνώρισμα που προσδίδει στο εμπόρευμα τον ουσιώδη χαρακτήρα του, κατά τον γενικό ερμηνευτικό κανόνα 3, στοιχείο β', είναι η ουσία που υπερτερεί αναλογικά στο μείγμα;
         
      
            2)
         
         
            Προκύπτει από το άρθρο 218, παράγραφος 1, στοιχείο δ', του κανονισμού (ΕΟΚ) 2454/93 (
                  3
               ) της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου περί θεσπίσεως του κοινοτικού τελωνειακού κώδικα, η υποχρέωση του υποβάλλοντος την τελωνειακή διασάφηση του εμπορεύματος (υγροποιημένο αέριο πετρελαίου) να κάνει επακριβή μνεία της ποσοστιαίας αναλογίας των ουσιών που υπερτερούν στο μείγμα;
         
      
            3)
         
         
            Εάν ο υποβάλλων την τελωνειακή διασάφηση του εμπορεύματος δεν έκανε επακριβή μνεία της ποσοστιαίας αναλογίας των ουσιών που υπερτερούν στο μείγμα, πρέπει να εφαρμοσθεί σε αέριο του οποίου η σύνθεση περιλαμβάνει κατά 0,32 % άθροισμα μεθανίου, αιθανίου και αιθυλενίου, κατά 58,32 % άθροισμα προπανίου και προπυλενίου και έως 39,99 % άθροισμα βουτανίου και βουτυλενίου, ο κωδικός 2711 19 00 της συνδυασμένης ονοματολογίας της Ευρωπαϊκής Ένωσης, τον οποίο εφάρμοσε ο υποβάλλων την τελωνειακή διασάφηση στο εμπόρευμα στην υπό κρίση υπόθεση, ή ο κωδικός 2711 12 97, τον οποίο εφάρμοσε η Valsts ieņēmumu dienests;
         
      (
         1
      )	Κανονισμός (ΕΚ) 1031/2008 της Επιτροπής, της 19ης Σεπτεμβρίου 2008, για τροποποίηση του παραρτήματος I του κανονισμού (ΕOK) 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (ΕΕ L 291, σ. 1).
   (
         2
      )	Κανονισμός (ΕΚ) 948/2009 της Επιτροπής, της 30ής Σεπτεμβρίου 2009, για τροποποίηση του παραρτήματος I του κανονισμού (ΕOK) 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (ΕΕ L 287, σ. 1).
   (
         3
      )	ΕΕ L 253, σ. 1.